kde nájdem stupeň krytia zariadenia?
pri elektrospotrebičoch, rozvodných skrinkách a rozvádzačoch by malo byť krytie ip uvedené na štítku, prípadne pri spotrebičoch v návode na použitie. pri vypínačoch a zásuvkách hľadajte na vonkajšej alebo vnútornej strane, prípadne v katalógu výrobcu pre príslušný modelový rad výrobku.
odporúčam vypínače, zásuvky, inštalačné krabice a ďalšie zariadenia s krytím ip44 alebo vyšším. kúpeľňa sa však delí na tzv. inštalačné zóny, v ktorých je rôzne riziko úrazu el. prúdom. kúpeľniam sa bližšie venuje norma stn 33 2000-7-701 (elektrické inštalácie nízkeho napätia. Časť 7-701: požiadavky na osobitné inštalácie alebo priestory. priestory s vaňou alebo sprchou).